तंबाकू उत्पाद जलाए, बनाए चालान
तंबाकू उत्पाद बेचने वाले व्यापारियों पर की कार्रवाई
भास्करन्यूज | जालोर
चिकित्साएवं स्वास्थ्य विभाग की ओर से तंबाकू नियंत्रण अभियान के तहत माह के अंतिम दिन मंगलवार को जालोर शहर में तंबाकू उत्पाद बेचने वाले व्यापारियों दुकानदारों के खिलाफ कार्रवाई की गई।
इस दौरान शहर के बस स्टैंड और सायला रोड स्थित औद्योगिक क्षेत्र गोडीजी में विभागीय अधिकारियों ने कार्रवाई कर माह के अंतिम दिन को राज्य सरकार की ओर से नो तंबाकू दिवस घोषित करने के बावजूद तंबाकू जनित उत्पाद बेचने वाले दुकानदारों के खिलाफ कार्रवाई की। कुछ जगहों पर तंबाकू उत्पाद जलाकर नष्ट किए गए। विभाग के खाद्य सुरक्षा अधिकारी गजेंद्र कुमार, जिला आईईसी समन्वयक कमल गहलोत, जिला पीसीपीएनडी समन्वयक शंकर सुथार ने प्रतिष्ठानों पर कार्रवाई की तथा चालान काटे। मुख्य चिकित्सा एवं स्वास्थ्य अधिकारी डॉ. जीएस देवल ने बताया कि माह के अंतिम दिन विभाग की ओर से जिलेभर में व्यापक स्तर पर कार्रवाई की गई। जालोर बीसीएमओ डॉ. रतनलाल मेघवाल ने भी तंबाकू बेचने वाले व्यापारियों के खिलाफ कार्रवाई की।
जालोर. तंबाकू निषेध दिवस पर कार्मिकों ने जलाई तंबाकू उत्पादों की होली।
hin_Deva hin_Deva bho_Deva hin_Deva hin_Deva hin_Deva